b'\n_START_ARTICLE_\n498 Tokio\n_START_SECTION_\nOdkritje\n_START_PARAGRAPH_\nAsteroid je odkril japonski astronom \xc5\xa0in Hirajama (1868 \xe2\x80\x93 1945) 6. marca 1900. Ni pa mogel dolo\xc4\x8diti njegove tirnice. Ponovno ga je odkril francoski astronom A. Charlois ( 1864 \xe2\x80\x93 1910) 2. decembra 1902 v Nici. Charlois je dal dovoljenje, da asteroid poimenuje Hirajama. Asteroid se imenuje po mestu Tokio na Japonskem.\n_START_SECTION_\nLastnosti\n_START_PARAGRAPH_\nAsteroid Tokio obkro\xc5\xbei Sonce v 4,31 letih. Njegova tirnica ima izsrednost 0,226, nagnjena pa je za 9,502\xc2\xb0 proti ekliptiki. Njegov premer je 81,83 km, okoli svoje osi se zavrti v najmanj 20 urah .'